Diari Oficial de la Generalitat Valenciana


Sumari del DOGV 4867, del 21-10-2004 (2004/10029)

ORDRE d'1 d'octubre de 2004, de la Conselleria d'Economia, Hisenda i Ocupació, per la qual s'incrementen els crèdits màxims consignats en l'Ordre de 23 de febrer de 2004, per a finançar els programes d'escoles taller, cases d'oficis, unitats de promoció i desenvolupament i els tallers d'ocupació per als exercicis 2004 i 2005.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4867

Data del DOGV
:   21-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10836


Data del document
:   01-10-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * institució pública
    * ajuda pública
    * suport econòmic
    * accés a la professió
    * societat sense fins de lucre
    * ajuda a l'ocupació
    * administració local
    * associació
    * aprenentatge professional

ORDRE d'1 d'octubre de 2004, de la Conselleria d'Economia, Hisenda i Ocupació, per la qual s'incrementen els crèdits màxims consignats en l'Ordre de 23 de febrer de 2004, per a finançar els programes d'escoles taller, cases d'oficis, unitats de promoció i desenvolupament i els tallers d'ocupació per als exercicis 2004 i 2005. [2004/X10585]
  
L'Ordre de 23 de febrer de 2004, de la Conselleria d'Economia, Hisenda i Ocupació (DOGV núm. 4712, de 15 de març de 2004), per la qual es publica la línia pressupostària i es determinen els crèdits màxims que han de finançar els programes d'escoles taller, cases d'oficis, unitats de promoció i desenvolupament i tallers d'ocupació, estableix, en l'article 1, una dotació de 89.472.347 euros per al finançament d'aquestos programes, dels quals 21.738.709 euros es pagaran a càrrec del pressupost vigent i els 88.608.908 d'euros restants es pagaran a càrrec del pressupost de 2005.
  
Com que està avançada la gestió de les subvencions mencionades, esdevé necessari incrementar les citades dotacions per als anys 2004 i 2005 com a conseqüència dels crèdits generats una vegada resolts els compromisos adquirits i del crèdit existent en la línia T2946000 del subprograma 322.52.
  
En conseqüència, i fent ús de les facultats conferides per la Llei 5/1983, de 30 de desembre, del Govern Valencià, i d'acord amb la disposició addicional segona de l'Ordre d'11 de març de 2002, de la Conselleria d'Economia, Hisenda i Ocupació,
  
ORDENE
  
Article únic
  
Incrementar l'import global màxim de les subvencions destinades a finançar els programes d'escoles taller, cases d'oficis, unitats de promoció i desenvolupament i tallers d'ocupació en 90.605.778 euros, dels quals 7.000.000 d'euros corresponen a l'exercici 2004 i els 7.600.000 euros restants a l'exercici 2005, amb la qual cosa se situa l'import màxim per a les citades subvencions l'any 2004 en 49.105.128 euros, i l'any 2005 en 12.060.163 euros.
  
Les subvencions es finançaran a càrrec del subprograma 322.52, línia T2946000.
  
El pagament de les anualitats de l'any 2005 està subordinat a l'existència de crèdit adequat i suficient en els pressupostos de la Generalitat Valenciana per al citat exercici.
  
DISPOSICIONS FINALS
  
Primera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que posa fi a la via administrativa, les persones interessades podran interposar-hi un recurs contenciós administratiu en el termini de dos mesos comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes, computat en els termes ja dits segons el que disposen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.
  
València, 1 d'octubre de 2004
  
El conseller d'Economia, Hisenda i Ocupació,